Open Air Rádió » Cléa Vincent | A fesztivál rádió.
Címke: Cléa Vincent
Cléa Vincent szereplése Jimmy Fallon idei francia kedvencének, Katerine-nak a tribute albumán
2017. december 27., 23:51
Az amerikai tévés műsorvezető Jimmy Fallon egyik legszürreálisabb idei produkciója az volt, amikor egy nyári adásban kigúnyolt Moustache (Bajusz) című dadaista francia dalt novemberben már közösen adott elő az eredeti szerzővel, az énekes-színész Philippe Katerine-nal, szoknyás lábakon táncoló óriás bajszok között! A bohém bajuszdalnok még ugyanabban hónapban duettezett Cléa Vincent párizsi elektropop énekesnővel is, akitől most decemberben egy tisztelgő feldolgozást is kapott fiatal francia előadók által összeállított tribute albumára!
Cléa Vincent: Samba – videoklip a francia énekesnő új Tropi-Cléa EP-jéhez
2017. június 27., 19:12
A nyári hőségben az új Calvin Harris-album sztárvendéghalmozó ska-pop slágerének műanyag trópusi szigetes luxusklipje (Feels) mellé ellenpontként nézzünk inkább egy azzal egy időben érkezett bájos francia videót, melyet a párizsi elektropop-üdvöske Cléa Vincent szintetizátoros-dalszerző-énekesnő spontán élő hangzású új tropicalia lemezének, az itt végig is hallgatható Tropi-Cléa EP-nek a Samba című dalához forgatott interneten felkért amatőr táncosokkal a fiatal vizuálművész-színésznő Solène Azoulay, aki szinte az összes technikai munkát (rendezés, kamerázás, vágás, festés, rajz, makettek, animáció stb.) egymaga végezte.
Cléa Vincent: Electricité – videoklip + Retiens mon désir – a teljes album
2016. október 26., 17:37
A pályakezdő énekesnőknek szentelt sorozatunkban Château perdu című briliáns klipdala és 2014-es páros EP-kiadványa (Non Mais Oui, Non Mais Oui 2/2) idején bemutatott párizsi szintetizátoros-dalszerző-előadó Cléa Vincent ugyan még nem tartozik a nemzetközi poppiacon is jól jegyzett modern francia produkciók sorába (Daft Punk, Cassius, Air, Phoenix, M83, The Dø, Mr. Oizo, Yelle, Woodkid, Christine And The Queens, La Femme stb.), de jó esélye van odakerülni, főleg, hogy most októberben végre kiadta első nagylemezét: a Jmy attendais pas klipjével felvezetett Retiens mon désir album itt már végig is hallgatható – az Electricité című dal vadonatúj videója társaságában.
Cléa Vincent: Jmy attendais pas – klip a francia billentyűs-énekesnőtől
2016. június 19., 23:54
Az első albumuk előtt álló fiatal énekesnőket bemutató sorozatunkban a francia Cléa Vincent már másfél éve kapott egy nagy cikket, mikor a MusicPress 2014 legjobb lemezei listáján az ő Non mais oui című kétrészes anyaga lett az év EP-je, élen a briliáns Château perdu klipdallal. 2015-ben furamód semmiféle kiadvány nem érkezett a dalszerző-billentyűs-énekesnőtől, de idén végre új megjelenésekkel tért vissza: az áprilisi Record Store Day alkalmából a 2014-es dupla EP dalait – egy eddig kiadatlan számmal kiegészítve – egy szimpla vinyl LP-n egyesítette (Non Mais Oui 2 en 1), a héten egy videoklippel bemutatott Jmy attendais pas című új kislemezdala pedig már az októberre bejelentett első igazi albumának előfutára.
Cléa Vincent: Non mais oui – dupla EP a 2014-es év francia üdvöskéjétől
2015. január 1., 23:06
A befutóesélyes fiatal énekesnőket bemutató sorozatunkban a svéd (Dotter, Seinabo Sey), holland (Bea), brit (Jetta) és amerikai tehetségek (Ryn Weaver, RÉN) után jöjjön egy francia is: Cléa Vincent két szerzeményét is az év legjobb dalai közt ünnepelték hazájában és a MusicPress 2014 legjobb lemezei listáján övé lett az év EP-je.